Portada > Ensi​n categoría > Goetia, el nuevu trabayu de Fontoria, verá la lluz esta primavera
#000000
Goetia, el nuevu trabayu de Fontoria, verá la lluz esta primavera
#000001
Sí, “GOETIA” sedrá’l cuartu trabayu de Fontoria en cinco años. La idega ye que salga al mercau el prósimu 21 de marzu, col entamu la primavera. Ye un trabayu compuestu de 7 temes, 5 d’ellos estrumentales. El tema que da nome al discu ye una pieza estrumental de pocu más de 13 menutos y nella refléxase perbién tola idega del discu. Podría decise que ye una pequeña “Pastoral”, lloñe del viaxe cuasi lixérsicu que supuso “SIRIO”, (el trabayu anterior) pero que caltién la mesma atmósfera onírica.
#000004
Los músicos vienen y van, y gracies a toos esos músicos que conformaron Fontoria dalguna vez, el proyectu fue posible. Toos los integrantes, dende l’entamu hasta agora, ficieron grande esto y yo tuve la grandísima suerte de cuntar con ellos y deprender de cada ún algo. L’esencia de Fontoria ye la mestura de tolos músicos que formaron parte d’ello. Nesta ocasión “GOETIA” tamién ta enllena de collaboraciones. Pablo Canalís vuelve a dexar la so impronta, como ya ficiera en “SIRIO”. Tamién el battería Luís Arnaldo fizo un trabayu magníficu que vese reflexau nun tema que lleva por títulu “William Blake” y que ta inspirau pola obra del poeta y pintor británicu. Pa ún de los temes vocales, “SARDEA” llamose a Marco Martino, que ya hubiera puestu voz a ún de los cantares del primer discu. Marco ye piloñés y de Sardea, ¿quién meyor pa facese cargu del tema? Y llueu están 6Riales que canten y toquen nel tema “La partida”, esto yera algo que tenía perclaru. Cuando fice el tema, durante les grabaciones de “El máxicu viaxe de Fionna de Morlay”, no ví que tuviera futuru pa cuadralu naquel discu, en “SIRIO” tampocu, asina que taba predestinau a salir en “GOETIA”. Entós entamé a siguir el trabayu de les collacies de 6 Riales, resultábenme mui de verdá, humildes y con munchísimu gustu a la hora de facer los sos temes. Aceutaron la convidada y pensé “bonu, por fín voi poder sentir esti tema como sonábame na cabeza”. Yos toi mui agradecíu, reímonos munchu grabando, y pasamos munchu fríu tamién...(rises)
#000008
Personalmente, nun me cuesta entamar con otru proyeutu na más finalizau l’anterior, ye más, hai vegaes que ensín tar finau un discu ya toi sacando idegues pal siguiente. Una vez que el discu sal ye como si saliera de la mio mente, entós preciso enllenar esi espaciu con el siguiente proyeutu. En realidá ye algo terrible, porque pásolo mal de veres, ye como si mientres toi despiertu sonaren milenta melodíes na cabeza al mesmu tiempu y que na más paren al dormime, Teniendo en cuenta que suelo durmir una media de tres, cuatro hores, imaxínate. Un auténticu caos. Yo creo que por eso soi tan raru, la xente pensará que soi un borde terrible, que nun me relaciono, pero la realidá ye que cuéstame munchísimu desplicayos que toi metíu no más fondero del mio mundiu. Hai vegaes que conoces a xente que yos pasa daqué similar, y ye un aliviu. Y too esto acaba reflexándose nos trabayos, toos ellos son sensaciones musicaes. SIRIO fue un sucesu maraviyosu, creo que dientro de munchos años esti discu (y tola obra de Fontoria en xeneral) sorprenderá más que agora.
#000010
La portada ta sacada d’una semeya que fice en L’Infiestu, ye la fachada d’un edificiu que dende onde ta tomada la semeya recuérdamos a daqué parecío a un templu o similar.
#000012
A la primer entruga, voi retrucate lo siguiente: Veolo genial, grandísimu, variau, Fontoria nun tien cabida nel. A la segunda entruga, voi retrucate lo mesmu.
#000016